**PROCEDURA DE SUSȚINERE A TEZEII DE DOCTORAT**

**PENTRU DOCTORANZII ÎNMATRICULAȚI PÂNĂ ÎN ANUL 2015**

Studiile superioare de doctorat se finalizează prin susținerea, în ședință publică, a tezei de doctorat în cadrul Consiliului Științific Specializat. Documentele care servesc drept bază pentru elaborarea procedurii de susținere a tezei de doctorat sunt:

* *Codul cu privire la știință și inovare al Republicii Moldova* nr. 259-XV din 15.07.2004
* Hotărârea CNAA nr.711 din 20.12.2012 *Cu privire la funcționarea Consiliilor Științifice Specializate și confirmarea gradelor științifice și titlurilor științifico-didactice în Republica Moldova.*
* Hotărârea CNAA din 21.12.2006 cu modificările ulterioare *Cu privire la aprobarea* *Regulamentului privind constituirea și activitatea Seminarului Științific de Profil.*
* Hotărârea CNAA nr. AT 06/2-1 din 05.10.2009 *Cu privire la aprobarea formularelor de evaluare a tezei de doctor sau doctor habilitat.*
* CNAA. *Ghid privind perfectarea tezelor de doctorat și autoreferatelor.*
* *Ghid metodologic de elaborare a tezei de doctorat pentru domeniul științelor economice.* Autori E.Feuraș, V.Ganea. Chișinău, 2012

În conformitate cu actele normative în vigoare, susținerea tezei de doctorat are loc în 3 etape:

1. Evaluarea tezei în cadrul catedrei de specialitate.
2. Evaluarea tezei în cadrul Seminarului Științific de Profil.
3. Susținerea publică a tezei în cadrul Consiliului Științific Specializat.

**ETAPA I. EXAMINAREA TEZEI**

**ÎN CADRUL CATEDREI DE SPECIALITATE**

1. În urma finalizării studiilor de doctorat, doctorandul depune la catedră dosarul cu următorul set de acte:

* cererea de demarare a procedurii de susținere a tezei pe numele șefului de catedră;
* teza de doctorat, vizată de conducătorul științific;
* adeverința de susținere a examenelor de doctorat (vezi modelul) (http://scldoct.ase.md/wp-content/uploads/2013/08/adeverinta-de-sustinere-a-examenelor-de-doctorat2.pdf);
* lista publicațiilor științifice (vezi modelul) (http://scldoct.ase.md/?attachment\_id=6561));
* extrasul din procesul-verbal al Senatului ASEM cu privire la aprobarea temei și numirea conducătorului de doctorat (vezi modelul) (http://scldoct.ase.md/?attachment\_id=292).

1. În termen de 1 lună de la depunerea dosarului, la catedra de specialitate se organizează examinarea preliminară a tezei de doctorat în fața membrilor catedrei.
2. Examinarea preliminară constă din prezentarea de către doctorand a rezultatelor cercetării, reflectate în teza de doctorat, urmată de răspunsuri la întrebările și sugestiile parvenite din partea recenzenților și membrilor catedrei.
3. Parametrii aplicați pentru evaluarea tezei în cadrul ședinței catedrei de specialitate cuprind actualitatea cercetării, noutatea științifică, importanța teoretică și metodologică a rezultatelor obținute, valoarea aplicativă a rezultatelor obținute (vezi *Ghid metodologic de elaborare a tezei de doctorat pentru domeniul științelor economice,* cap.V, pc.5.1 (http://scldoct.ase.md/?attachment\_id=296).
4. În baza discuției tezei de doctorat este elaborat un proces-verbal al ședinței catedrei, în care se propune fie acceptarea rezultatelor științifice obținute și recomandarea tezei spre examinare în cadrul Seminarului Științific de Profil, fie prelucrarea tezei în vederea examinării ei repetate la nivel de catedră.

**ETAPA II. EXAMINAREA TEZEI**

**ÎN CADRUL SEMINARULUI ȘTIINȚIFIC DE PROFIL**

1. În cadrul ASEM funcționează 7 Seminare Științifice de Profil:

* *Teorii și strategii de dezvoltare economică durabilă*
* *Managementul și marketingul în economia contemporană*
* *Aspecte teoretice și practice ale domeniului financiar-bancar*
* *Problemele contabilității, auditului și analizei economico – financiare*
* *Suportul analitico-informatic al societății*
* *Relații economice internaționale în sistemul mondial contemporan*
* *Geografia economică, socială și politică.*

1. Pentru demararea procedurii de susținere a tezei la nivelul de Seminar Științific de Profil, doctorandul depune dosarul cu următoarele acte:

* cererea pretendentului la grad științific pe numele rectorului ASEM (model)(http://scldoct.ase.md/?attachment\_id=285);
* extrasul din procesul-verbal al Senatului ASEM cu privire la aprobarea temei și numirea conducătorului de doctorat;
* adeverința de susținere a examenelor de doctorat;
* lista publicațiilor științifice la tema tezei și originalul sau copiile publicațiilor reprezentative;
* procesul-verbal și avizul catedrei în cadrul căreia a fost elaborată teza;
* teza de doctorat;
* autoreferatul la teza de doctorat.

1. În termen de 1 lună conducerea SȘP, împreună cu membrii seminarului, efectuează expertiza prealabilă a tezei. Cu cel puțin 10 zile înainte de convocarea ședinței SȘP pe site-ul ASEM este afișat avizul de examinare a tezei (vezi modelul)(http://scldoct.ase.md/?attachment\_id=283).
2. Membrii SSP, nominalizați de conducerea SȘP ca experți, examinează teza și fiecare completează *Formularul de evaluare a tezei de doctorat* (vezi modelul)(http://scldoct.ase.md/?attachment\_id=295). Ședința SȘP se consideră deliberativă dacă la ea au fost prezenți cel puțin 2/3 din membrii Seminarului și, după caz, 2-3 reprezentanți ai instituțiilor în care se efectuează cercetări similare în domeniul tezei, cu drept de vot consultativ.
3. În cadrul ședinței SȘP pretendentul la grad științific prezintă un raport detaliat (30-40 min), în care:

* informează asistența despre unitatea de cercetare în care a fost elaborată teza; baza tehnico-științifică utilizată; aportul personal, prezentând (după necesitate), toate materialele ce confirmă autenticitatea și dreptul de autor al rezultatelor expuse în teză;
* expune conținutul tezei, evidențiind actualitatea, noutatea științifică, semnificația teoretică și valoarea aplicativă a lucrării, aprobarea rezultatelor și locul lor în contextul cercetărilor de profil din țară și din lume, concluziile și recomandările făcute, publicațiile la tema tezei.

1. Membrii SȘP își expun imparțial obiecțiile și opiniile referitor la valoarea tezei, precum și la corespunderea tezei rigorilor cerințelor regulamentare. În procesul dezbaterilor și analizei științifice, ținând cont de evaluările experților, membrii Seminarului prezenți în ședință, cu o simplă majoritate de voturi, se pronunță asupra valorii tezei în baza criteriilor din *Formularul evaluării tezei de doctor / doctor habilitat.*
2. Pentru susținerea tezelor de doctor SȘP propune 2 referenți oficiali cu grad științific, cel puțin unul – cu grad de doctor habilitat sau cu grad de doctor în științe secundat de titlul de profesor universitar/ profesor cercetător. Pentru susținerea tezei de doctor habilitat sunt propuși 3 referenți oficiali – doctori habilitați. Pentru tezele de doctor habilitat acceptate la 2 specialități SȘP propune câte 2 referenți oficiali la fiecare specialitate, doctori habilitați. În calitate de referenți oficiali se numesc persoane din subdiviziuni (departamente, laboratoare) ale instituțiilor diferite de cele în care a fost elaborată teza, și activează pretendentul și care nu au publicații științifice comune cu acesta. Cu motivarea respectivă, acceptată de autoritatea națională abilitată pentru confirmarea titlurilor științifice, se admite ca un referent oficial să fie din instituția în care activează CȘS sau pretendentul la titlu, dar dintr-o altă subdiviziune.
3. În cazul în care teza corespunde tuturor cerințelor, SȘP prezintă un demers către Senatul ASEM (vezi modelul)(http://scldoct.ase.md/?attachment-id=289), la care se anexează:

* teza de doctor și autoreferatul;
* dosarul pretendentului la grad științific, prezentat în SȘP;
* hotărârea SȘP (vezi modelul)(http://scldoct.ase.md/?attachment\_id=297), la care se anexează copiile listei de prezență a membrilor SȘP și *Formularul evaluării tezei de SȘP;*
* datele privind membrii Consiliului Științific Specializat și referenții oficiali (formularul 7)(http://scldoct.ase.md/?attachment\_id=288).

1. Cu hotărârea pozitivă a SȘP, extrasul din decizia Senatului ASEM (vezi modelul)(http://scldoct.ase.md/?attachment\_id=293) și demersul Senatului ASEM (vezi modelul)(http://scldoct.ase.md/?attachment\_id=290), dosarul pretendentului se prezintă la autoritatea națională abilitată pentru confirmarea titlurilor științifice pentru expertizare și aprobarea membrilor CȘS și a referenților oficiali.
2. În cazul avizului negativ al SȘP, pretendentul la grad științific poate depune cerere pentru examinarea tezei la o altă instituție organizatoare de doctorat, în cadrul căreia există SȘP la specialitatea respectivă. În caz aparte membrii SȘP pot să-și exprime opinie specială, care se fixează în stenograma ședinței SȘP.

**ETAPA III. SUSȚINEREA TEZEI ÎN CADRUL**

**CONSILIULUI ȘTIINȚIFIC SPECIALIZAT**

1. Consiliul Științific Specializat se consideră format din ziua semnării ordinului de formare al acestuia de către președintele autorității naționale abilitate pentru confirmarea titlurilor științifice, privind formarea CȘS ad-hoc. Durata de împuternicire a CȘS ad-hoc pentru examinarea și susținerea tezei de doctorat se stabilește pe o perioadă de 9 luni din ziua semnării ordinului de formare a acestuia. La solicitarea întemeiată a Senatului ASEM, această durată poate fi prelungită pentru un termen de 3 luni. Dacă CȘS ad-hoc nu a organizat susținerea publică a tezei de doctor sau doctor habilitat în perioada de împuternicire a acestuia (9 luni sau după caz 12 luni), atunci va deveni necesară repetarea procedurii de formare a unui alt CȘS ad-hoc, începând cu prezentarea de către pretendent a tezei de doctorat pentru examinare la catedră (vezi Regulamentul cu privire la funcționarea Consiliilor Științifice Specializate și conferirea gradelor științifice și titlurilor științifice și științifico-didactice în Republica Moldova).
2. Fiecare membru al CȘS format ia cunoștință de teză, apreciază originalitatea, noutatea și veridicitatea rezultatelor obținute, precum și capacitatea pretendentului la grad științific de a efectua cercetări teoretice și experimentale.
3. CȘS autorizează publicarea autoreferatului/ referatului științific și stabilește data susținerii publice a tezei de doctor/ doctor habilitat, precum și organizațiile/ instituțiile care vor fi informate obligatoriu despre susținerea tezei.
4. Cu cel puțin 30 zile înainte de susținere, secretarul științific al CȘS în mod obligatoriu expediază membrilor consiliului, referenților oficiali, precum și Bibliotecii științifice a ASEM câte un exemplar identic de teză și autoreferatul/ referatul științific al acestuia, cu semnătura secretarului științific al CȘS, a conducătorului/ consultantului științific și al autorului pe reversul copertei, iar autorității naționale abilitate pentru confirmarea titlurilor științifice – teza și autoreferatul/ referatul științific, varianta electronică (format pdf), pentru a fi afișate pe site-ul respectiv.
5. Cu cel puțin 10 zile înainte de susținerea publică a tezei, CȘS informează specialiștii din domeniu referitor la data, ora și locul susținerii tezei și afișează un anunț în instituția respectivă și pe site-ul ASEM (vezi modelul)(http://scldoct.ase.md/?attachment\_id=301).
6. Cu cel puțin 10 zile înainte de susținerea tezei secretarul CȘS pune la dispoziția pretendentului la grad științific avizele referenților oficiali. Teza de doctor/ doctor habilitat poate fi înaintată spre susținere și în cazul unor avize negative ale referenților oficiali dacă pretendentul la grad științific nu-și retrage teza.
7. Pentru demararea procedurii de susținere a tezei în cadrul CȘS este întocmită lista de prezență a membrilor CȘS și a referenților oficiali (vezi modelul)(http://scldoct.ase.md/?attachment\_id=298), iar pretendentul la grad științific depune dosarul cu următoarele acte:

* teza și autoreferatul;
* actele prezentate în SȘP: 2a) extrasul din procesul verbal al Senatului cu privire la aprobarea temei tezei de doctorat și a conducătorului (consultantului) științific; 2b) adeverința privind susținerea examenelor de doctorat, în cazul tezelor de doctor (formularul 3); 2c) lista lucrărilor științifice publicate la tema tezei, semnată de autor și certificată de secretarul științific al instituției (formularul 1); originalul sau copiile publicațiilor reprezentative; 2d) avizul pozitiv al catedrei.
* Hotărârea SȘP în baza examinării tezei de doctorat, la care se anexează copiile listei de prezență a membrilor Seminarului și *Formularul evaluării tezei de către SȘP*. În cazul susținerii tezei de doctor habilitat se prezintă hotărârea a 2 SȘP.
* Ordinul de formare al CȘS ad-hoc pentru organizarea și desfășurarea susținerii publice a tezei de doctorat;
* adeverința de depunere a tezei de doctorat în fondul Bibliotecii naționale a R. Moldova și Bibliotecii științifice a ASEM;
* lista organizațiilor pe adresa cărora au fost expediate autoreferatele sau referatele științifice (cu ștampila poștei).

1. Susținerea publică a tezei poate avea loc în prezența tuturor membrilor CȘS sau în lipsa motivată doar a unuia dintre ei. În cazul prezenței tuturor membrilor CȘS se admite lipsa motivată doar a unui referent oficial, dacă acesta a prezentat aviz favorabil (avizul referentului absent se va citi integral în ședința de susținere a tezei).
2. CȘS asigură prin dezbateri științifice în cadrul susținerii publice examinarea obiectivă și exigentă a tezei de doctorat și poartă întreaga răspundere pentru deciziile luate. Susținerea publică se efectuează conform prevederilor Anexei 7.
3. După procedura de susținere a tezei, CȘS decide, prin vot secret (Formular 9, 9a, 9b, 9c), asupra conferirii gradului științific. În situația când membrul CȘS nu confirmă gradul științific la care aspiră pretendentul, el trebuie să motiveze această hotărâre a sa în scris. În cazul în care unul sau mai mulți membri ai CȘS sau careva dintre referenții oficiali propun respingerea sau perfectarea tezei, CȘS este obligat să analizeze temeiurile acestei propuneri. Dacă se stabilește că teza de doctorat nu corespunde cerințelor autorității naționale de conferire a titlurilor științifice, CȘS recomandă pretendentului refacerea ei, procedura de susținere urmând să fie reluată. Dacă se constată că pretendentul a comis plagiat, compilații, fraude științifice, CȘS respinge teza fără dreptul de a fi resusținută, anunțând autoritatea națională de conferire a titlurilor despre decizia luată. Pretendentul poate contesta decizia CȘS, adresându-se autorității naționale de conferire a titlurilor științifice pe parcursul a 5 zile după procedura de susținere publică a tezei.
4. Decizia CȘS referitor la conferirea gradului științific de doctor / doctor habilitat se adoptă cu cel puțin 2/3 din voturile membrilor prezenți. În cazul când pretendentul la grad științific nu a acumulat 2/3 din voturi pro, CȘS expediază în adresa autorității naționale de conferire a titlurilor științifice teza și dosarul de atestare cu decizia prin care se anunță rezultatele votării.
5. După susținere, în termen de 45 zile, teza și dosarul pretendentului, cu actele perfectate în strictă corespundere cu formularele și modelele respective, se înaintează la autoritatea națională de conferire a titlurilor științifice (conform Anexei 4)(http://scldoct.ase.md/?attachment\_id=300). Un dosar mai complet se păstrează în ASEM (vezi actele necesare)(http://scldoct.ase.md/?attachment\_id=291). Responsabilitatea pentru corectitudinea și plenitudinea actelor incluse în dosarul de atestare și corespunderea lor actelor normative o poartă președintele și secretarul științific ai CȘS.
6. Dosarul de atestare pentru conferirea gradului științific (varianta scrisă și electronică) și teza de doctorat sunt depuse la cancelaria autorității naționale de conferire a titlurilor științifice de secretarul științific al CȘS. În caz de corespundere cerințelor regulamentare, ele sunt transmise secțiilor de specialitate, care, după o examinare minuțioasă, le transmit comisiei de experți în domeniu, împreună cu obiecțiile și sugestiile pe care le au. Dosarul în care se depistează lipsa de documente sau întocmirea lor incorectă, perfectarea sau redactarea neglijentă a acestuia, cât și a tezei (autoreferatului) se restituie ASEM, pentru a fi perfectat în corespundere cu actele normative.
7. Comisiile de experți examinează tezele, autoreferatele și dosarele de atestare, obiecțiile și sugestiile secțiilor de specialitate și pregătesc concluziile respective.
8. Autoritatea națională abilitată pentru conferirea titlurilor științifice examinează dosarul de atestare și, în baza propriilor aprecieri, a propunerilor secțiilor de specialitate, a comisiilor de experți, a experților independenți, adoptă decizia asupra dosarului. În cazul depistării în dosar a unor falsuri sau a unor activități incompatibile cu etica omului de știință, ea respinge dosarul și aplică sancțiunile corespunzătoare CȘS care l-a prezentat. Termenul de examinare a dosarelor la autoritatea națională abilitată pentru conferirea titlurilor științifice este de până a 6 luni.
9. Gradul științific de doctor și doctor habilitat se acordă în baza hotărârii autorității naționale abilitate pentru conferirea titlurilor științifice de a confirma decizia CȘS. Drept dată a conferirii gradului științific de doctor/ doctor habilitat se consideră data ședinței de susținere publică a tezei în CȘS. Diploma de doctor și de doctor habilitat este eliberată de autoritatea națională abilitată pentru conferirea titlurilor științifice.